యెహెజ్కేలు 5 - ఇండియన్ రివైజ్డ్ వెర్షన్ (IRV) - తెలుగు -2019
1"తరువాత నరపుత్రుడా, నువ్వు నీ కోసం మంగలి కత్తి లాంటి ఒక పదునైన కత్తి తీసుకో. దాంతో నీ తలను, గడ్డాన్నీ క్షౌరం చేసుకో. ఆ వెంట్రుకలను తూచడానికీ, భాగాలు చేయడానికీ ఒక త్రాసు తీసుకో.
2పట్టణాన్ని ముట్టడించిన రోజులు ముగిసిన తరువాత ఆ వెంట్రుకల్లో మూడో భాగాన్ని పట్టణం మధ్యలో తగలబెట్టు. మిగిలిన మూడో భాగాన్ని పట్టణం చుట్టూ తిరుగుతూ కత్తితో కొట్టు. మిగిలిన మూడో భాగాన్ని గాలికి ఎగిరి పోనీ. నేను కత్తి దూసి ప్రజలను తరుముతాను.
3అయితే కొద్దిగా వెంట్రుకలను తీసుకుని నీ చెంగుకి కట్టుకో.
4మళ్ళీ వాటిలో కొన్నిటిని తీసి అగ్నిలో వేసి కాల్చి వెయ్యి. అక్కడ నుండి అగ్ని బయలుదేరి ఇశ్రాయేలు జాతినంతటినీ తగులబెట్టేస్తుంది."
5ప్రభువైన యెహోవా ఇలా చెప్పాడు. "ఇది అనేక జాతుల మధ్య నేను ఉంచిన యెరూషలేము పట్టణం. నేను అనేక రాజ్యాలు దాని చుట్టూ ఉండేలా చేశాను.
6అయితే ఆమె ఇతర జాతుల కంటే దుర్మార్గంగా నా శాసనాలను తిరస్కరించింది. ఇతర రాజ్యాల కంటే దుర్మార్గంగా నా నియమాలను తిరస్కరించింది. వాళ్ళు నా న్యాయ నిర్ణయాలను తిరస్కరించి నా నియమాల ప్రకారం నడుచుకోలేదు."
7కాబట్టి ప్రభువైన యెహోవా ఇలా చెప్తున్నాడు. "మీ చుట్టూ ఉన్న జాతుల కంటే మీరు నాకు ఎక్కువ బాధ కలిగిస్తున్నారు. నా శాసనాల ప్రకారం మీరు నడుచుకోలేదు. నా నియమాలను బట్టి నడుచుకోలేదు. కనీసం మీ చుట్టూ ఉన్న రాజ్యాల నియమాలను బట్టి కూడా మీరు నడుచుకోలేదు.
8కాబట్టి ప్రభువైన యెహోవా ఇలా చెప్తున్నాడు. చూడండి, నేనే మీకు విరోధంగా చర్యలు తీసుకుంటాను. ఇతర జాతులు చూస్తూ ఉండగా మీ మధ్య నా తీర్పు అమలు పరుస్తాను.
9నీ అసహ్యమైన పనుల కారణంగా నేను ఇంతకు ముందెప్పుడూ చేయని, భవిష్యత్తులో పునరావృతం కాని కార్యాన్ని నీకు చేస్తాను.
10దాని మూలంగా మీలో తండ్రులు తమ పిల్లలను తింటారు. కొడుకులు తమ తండ్రులను తింటారు. నా తీర్పును నేను అమలు పరుస్తాను. మీలో మిగిలిన వాళ్ళందరినీ నలు దిక్కులకూ చెదరగొడతాను.
11కాబట్టి నా ప్రాణం పైన ఒట్టు" ఇది ప్రభువైన యెహోవా ప్రకటన. "నీ అసహ్యమైన విషయాలతో నా మందిరాన్ని అపవిత్రం చేశావు కాబట్టి నేను నీ సంఖ్యను కచ్చితంగా తగ్గిస్తాను. నీ మీద కనికరం చూపను. నిన్ను కాపాడను.
12మీ మధ్యలో కరువు వస్తుంది. అప్పుడు వచ్చే తెగులు మూలంగా మీలో మూడో భాగం మరణిస్తారు. యుద్ధం వచ్చి నీ చుట్టూ మరో మూడో భాగం కత్తికి బలౌతారు. మరో మూడో భాగాన్ని అన్ని దిక్కులకీ చెదరగొడతాను. కత్తి దూసి వారిని తరముతాను.
13అప్పుడుగానీ నా మహా కోపం చల్లారదు. నా మహోగ్రతకి స్వస్తి పలుకుతాను. నేను సంతృప్తి చెందుతాను. వాళ్లకు వ్యతిరేకంగా నా మహోగ్రత చూపి ముగించిన తరువాత యెహోవానైన నేను నా మహోగ్రతలో మాట్లాడానని వాళ్ళు తెలుసుకుంటారు.
14నిన్ను చూసే వాళ్ళందరికీ నువ్వు నిర్జనంగానూ, నిందకు తగిన దానిగానూ కనిపించేలా చేస్తాను.
15కాబట్టి యెరూషలేము ఇతర జాతులు ఖండించడానికీ, ఎగతాళి చేయడానికీ వీలుగా మారుతుంది. చుట్టూ ఉన్న దేశాలకు ఒక హెచ్చరికగానూ, భయం పుట్టించేదిగానూ ఉంటుంది. ఎందుకంటే నేను మహా కోపంతో, మహోగ్రతతో, తీవ్రమైన గద్దింపుతో నా శిక్షను అమలు చేస్తాను. యెహోవానైన నేనే ప్రకటన చేస్తున్నాను.
16నీ పైకి నేను కఠినమైన కరువు బాణాలు వేస్తాను. అవి నువ్వు నాశనం కావడానికి కారణం అవుతాయి. ఎందుకంటే నీ పైకి వచ్చిన కరువును అధికం చేస్తాను. నీ ఆహారానికి ఆధారంగా ఉన్న వాటిని విరిచి వేస్తాను.
17నీకు విరోధంగా కరువునూ, వినాశనాన్నీ పంపిస్తాను. దాంతో నువ్వు సంతానం లేకుండా ఉంటావు. తెగులూ, రక్తపాతం నీకు కలుగుతాయి. నీకు విరోధంగా ఖడ్గాన్ని పంపుతాను. ఈ ప్రకటన చేస్తున్నది నేనే, యెహోవాను."
yehejkelu 5 - indian revised version (IRV) - telugu -2019
1"taruvaata naraputruda, nuvvu nee kosam mangali katti lanti oka padunaina katti teesuko. daamto nee talanu, gaddanni kshouram chesuko. aa ventrukalanu thoochadaanikii, bhaagaalu cheyadaanikii oka traasu teesuko.
2pattanaanni muttadinchina rojulu mugisina taruvaata aa ventrukallo moodo bhaagaanni pattanam madhyalo tagalabettu. migilina moodo bhaagaanni pattanam chuttu tirugutuu kattito kottu. migilina moodo bhaagaanni gaaliki egiri ponee. nenu katti doosi prajalanu tarumutaanu.
3ayithe koddigaa ventrukalanu teesukuni nee chenguki kattuko.
4mallee vaatilo konnitini teesi agnilo vesi kaalchi veyyi. akkada nundi agni bayaluderi ishraayelu jaatinantatinii tagulabettestundi."
5prabhuvaina yehova ilaa cheppaadu. "idhi aneka jaatula madhya nenu unchina yerushalemu pattanam. nenu aneka raajyaalu daani chuttu undela cheshaanu.
6ayithe aame itara jaatula kante durmaargamgaa naa saasanaalanu tiraskarinchindi. itara rajyala kante durmaargamgaa naa niyamaalanu tiraskarinchindi. vaallu naa nyaaya nirnayaalanu tiraskarinchi naa niyamala prakaaram naduchukoledu."
7kabatti prabhuvaina yehova ilaa cheptunnadu. "mee chuttu unna jaatula kante meeru naaku ekkuva baadha kaligistunnaru. naa saasanaala prakaaram meeru naduchukoledu. naa niyamaalanu batti naduchukoledu. kaneesam mee chuttu unna rajyala niyamaalanu batti kuudaa meeru naduchukoledu.
8kabatti prabhuvaina yehova ilaa cheptunnadu. chudandi, nene meeku virodhamgaa charyalu teesukuntaanu. itara jaatulu chustuu undagaa mee madhya naa teerpu amalu parustaanu.
9nee asahyamaina panula kaaranamgaa nenu intaku mundeppuduu cheyani, bhavishyattulo punaraavrutam kaani kaaryaanni neeku chestaanu.
10daani moolamgaa meelo tandrulu tama pillalanu tintaaru. kodukulu tama tandrulanu tintaaru. naa teerpunu nenu amalu parustaanu. meelo migilina vaallandarinii nalu dikkulakuu chedaragodataanu.
11kabatti naa praanam paina ottu" idhi prabhuvaina yehova prakatana. "nee asahyamaina vishayaalato naa mandiraanni apavitram chesavu kabatti nenu nee sankhyanu kachitamgaa taggistaanu. nee meeda kanikaram chuupanu. ninnu kaapaadanu.
12mee madhyalo karuvu vastundi. appudu vache tegulu moolamgaa meelo moodo bhagam maranistaaru. yuddham vachi nee chuttu maro moodo bhagam kattiki balautaaru. maro moodo bhaagaanni anni dikkulakee chedaragodataanu. katti doosi vaarini taramutaanu.
13appudugaanii naa mahaa kopam challaaradu. naa mahogrataki swasti palukutaanu. nenu santrupti chendutaanu. vaallaku vyatirekamgaa naa mahograta chuupi muginchina taruvaata yehovanaina nenu naa mahogratalo matladanani vaallu telusukuntaaru.
14ninnu chuse vaallandarikii nuvvu nirjanamgaanuu, nindaku tagina daanigaanuu kanipinchela chestaanu.
15kabatti yerushalemu itara jaatulu khandinchadaanikii, egataali cheyadaanikii veelugaa maarutundi. chuttu unna deshaalaku oka heccharikagaanuu, bhayam puttinchedigaanuu untundi. endukante nenu mahaa kopamtho, mahogratatho, teevramaina gaddimputo naa shikshanu amalu chestaanu. yehovanaina nene prakatana chestunnanu.
16nee paiki nenu kathinamaina karuvu baanaalu vestaanu. avi nuvvu naasanam kaavadaaniki kaaranam avtayi. endukante nee paiki vachina karuvunu adhikam chestaanu. nee aahaaraaniki aadhaaramgaa unna vaatini virichi vestaanu.
17neeku virodhamgaa karuvunuu, vinaasanaannii pampistaanu. daamto nuvvu santaanam lekunda untaavu. teguluu, raktapaatam neeku kalugutaayi. neeku virodhamgaa khadganni pamputaanu. ee prakatana chestunnadi nene, yehovanu."